**Teminė ekskursija „ Ką mums paliko grafai Tiškevičiai?“**

Ekskursijos metu sužinosite apie žymiąją grafų Tiškevičių giminę, kurios dvarų Lietuvoje išliko daugiausia, susipažinsite su jos kultūriniu paveldu Biržų mieste:aplankysite garsųjį Astravo dvarą, sužinosite apie jų šeimininkusir gausias dvaro vertybes, aplankysite kitus mieste statytus Tiškevičių pastatus ir sužinosite jų istoriją. Bus galimybė nusileisti į fundatorių statytos bažnyčios požemius ir atiduoti pagarbą čia palaidotiems miesto valdytojams. Taip pat yra galimybė šią tematiką pratęsti Biržų krašto muziejuje „ Sėla“, įsikūrusiame kunigaikščių Radvilų pilyje.

Ekskursijos trukmė:be muziejaus - 2 val. , su „Sėlos“ muziejumi- 3 val.

Ekskursiją veda gidė Gražvilė Noreikienė. Tel.: +370 676 04438

**Teminė ekskursija „ Senoji miesto fotografija ir jos atspindžiai šiandien“**

Ekskursijos metu susipažinsite su seniausiais miesto fotografais, sužinosite apie anų laikų fotografijos ypatumus, vaikščiodami po miestą (įskaitant ir Astravo dvarą), palyginsime praeities ir dabarties vaizdus. Ekskursiją galėsime pratęsti Biržų „Sėlos“ muziejuje, įsikūrusiame kunigaikščių Radvilų pilyje, ir susipažinti su jame esančiu gausiu senosios fotografijos archyvu.

Ekskursijos trukmė : be muziejaus – 2,5 val., su muziejumi- 3,5 val.

Ekskursiją veda gidė Gražvilė Noreikienė. Tel.: +370 676 04438

**Žydų bendruomenės gyvenimas ir palikimas Biržuose.**

Ekskursijos metu pasivaikščiosime po buvusią žydų geto teritoriją mieste, sužinosite bendruomenės istoriją ir pamatysite likusį paveldą. Taip pat aplankysime vienas didžiausių Lietuvoje žydų-karaimų kapines bei holokaustų aukų kapavietę Pakamponių miškelyje.

Ekskursijos trukmė – iki 2.5 val.